Odkazovku.
KOŠICE. Na bezplatnej telefónnej linke 0800 606 603 môžu Košičania nonstop nechávať svoje odkazy súvisiace s mestom. Návrhy, postrehy, kritiku, prípadne aj pochvalu.
"Vytvorili sme priestor na priamu komunikáciu, pomocou tejto bezplatnej služby dostáva každý možnosť na vyjadrenie," uviedol Attila Török, webmaster Odkazovky.
Hľadali najjednoduchší spôsob
Nahrané odkazy budú zverejnené na internetovej stránke: www.odkazovka.sk, kde si ich každý bude môcť vypočuť. Žiaden odkaz, nápad, postreh či kritika vraj nepôjde do zásuvky a nezapadne prachom.
Členovia tímu chceli "Odkazovkou" vyburcovať Košičanov, aby sa zapájali, vyjadrovali sa, a preto hľadali najjednoduchší spôsob vzájomnej komunikácie s prepojením na internet.
(sam)